als_Latn dik_Latn sag_Latn
Partia Demokratike e konsideroi farsë hetimin e mazhorancës mbi KLD-në, duke e cilësuar vendimin e sotëm të Komisionit si minim të reformës në drejtësi. Deklaratë erdhi sot nga deputetit i Partisë Demokratike, Oerd Bylykbashi, i cili u shpreh se “sot Kuvendi mbylli kapitullin e hetimit farsë parlamentar mbi KLD, që kishte për qëllim vetëm shkarkimin e dy anëtarëve dhe zëvendësimin e tyre me komisarët e kuq të mazhorancës”.
“Me vendimin e sotëm për të miratuar raportin që gjykon mbi punën e KLD dhe propozon ndërprerjen e mandateve kushtetuese të anëtarëve të saj, ky komision shkel rëndë pavarësinë e pushteteve dhë thyen Kushtetutën. Gjykata Kushtetuese ka thënë qartë se Kuvendi nuk është organi suprem dhe nuk mund të hetojë e të gjykojë mbi aktet që janë kompetencë e organeve të pushteteve të tjera”, tha Blykbashi.
”Për këtë arsye, i bëjmë thirrje përsëri komunitetit ndërkombëtar per sigurimin e një reforme të vërtetë dhe konsensuale në drejtësi. Partia Demokratike shpreh besimin se Gjykata Kushtetuese do garantojë paprekshmërinë e Kushtetutës dhe parimeve të saj”, tha Bylykbashi.
als_Latn als_Latn als_Latn